8. ΑΝΑΓΚ. ΝΟΜΟΣ υπ’ αριθ. 1801 της 26/28 Απρ. 1951 Περί τροποποιήσεως και συμπληρώσεως του Α.Ν. 862/1937 περί αναδιοργανώσεως των Ταμείων Εφέδρων Πολεμιστών Κρήτης. Ως εκυρώθη τροποποιηθείς υπό του:  Νόμ. 1868/ της 17/19 Ιουλ. 1951 περί κυρώσεως, τροποποιήσεως και συμπληρώσεως του Α.Ν. 1801/1951. Άρθρ.1-7.(Τροποποιούνται τα άρθρ. 1, 3, 4, 5, 6, 8 και 10 του Α.Ν. 862/1937). Άρθρ.8.-1.Το δυνάμει του άρθρου μόνου του Ν.Δ. της 28 Οκτ. 1925 «περί συμπληρώσεως του Νόμ. 3345 και των συμπληρωσάντων ή τροποποιησάντων τούτο και τον Νόμ. 3345 μεταγενεστέρων Νόμων λειτουργούν εν Σητεία Ταμείον Εφέδρων Πολεμιστών Σητείας-Ιεράπετρας συγχωνεύεται από της ισχύος του παρόντος Νόμου εις το εν Αγίω Νικολάω λειτουργούν Ταμείον Εφέδρων Πολεμιστών, το οποίον μετονομάζεται εις «Ταμείον Εφέδρων Πολεμιστών Νομού Λασηθίου». Η κυριότης της αγροτικής περιουσίας ως και παντός ετέρου περιουσιακού στοιχείου του συγχωνευομένου Ταμείου Σητείας-Ιεράπετρας μεταβιβάζεται δυνάμει του παρόντος Νόμου και άνευ ετέρας διαδικασίας εις το Ταμείον Εφέδρων Πολεμιστών Νομού Λασηθίου, όπερ υπεισέρχεται και εις άπαντα τα δικαιώματα τούτου. Η διαχείρισις της περιουσίας του συγχωνευομένου Ταμείου γίνεται εφ’ εξής υπό του τοιούτου Νομού Λασηθίου κατά τας διατάξεις του Α.Ν. 862/1937 και του παρόντος άνευ ουδεμιάς επιβαρύνσεως ή ετέρας υποχρεώσεως τούτου πέραν της τοιαύτης διαθέσεως των εσόδων και του τιμήματος της μεταβιβαζομένης αγροτικής περιουσίας εις εκπλήρωσιν των εν άρθρ. 2 του παρόντος Νόμου καθοριζομένων σκοπών ειδικώς εν τη περιφερεία των Επαρχιών Σητείας και Ιεράπετρας. Τα έσοδα εκ της διαχειρίσεως και το τίμημα εξ εκποιήσεως της μεταβιβαζομένης αγροτικής περιουσίας του Ταμείου Σητείας-Ιεράπετρας εισάγονται εις τον προϋπολογισμόν του Ταμείου Εφέδρων του Νομού Λασηθίου υπό ίδιον κεφάλαιον και ειδικά άρθρα και διατίθενται αποκλειστικώς εις τους ανωτέρω σκοπούς, «και εις εξόφλησιν των υποχρεώσεων του συγχωνευομένου Ταμείου». Η εντός «» φράσις προσετέθη δια του Νόμ. 1868/1951. 2.Εις το Διοικητικόν Συμβούλιον του Τ.Ε.Π. Νομού Λασηθίου προστίθενται δύο μέλη εξ ιδιωτών εφέδρων, ανά εν εξ εκάστης των Επαρχιών Σητείας και Ιεράπετρας, διοριζόμενα μετά των αναπληρωτών των κατά την διαδικασίαν του άρθρ. 3 παρ. 1 του παρόντος Νόμου. Τα δύο ταύτα μέλη μετέχουσι των συνεδριάσεων του Διοικητικού Συμβουλίου μόνον οσάκις πρόκειται να ληφθώσιν αποφάσεις περί της διαχειρίσεως της μεταβιβαζομένης περιουσίας του συγχωνευομένου Ταμείου και διαθέσεως των εσόδων και του τιμήματος αυτής. 3.«Οι υπηρετούντες υπάλληλοι του συγχωνευομένου Ταμείου Σητείας-Ιεράπετρας εξακολουθούσιν υπηρετούντες εν Σητεία με τους κατεχομένους βαθμούς επί δύο μήνας από της ισχύος του παρόντος Νόμου, καθ’ ο χρονικόν διάστημα δέον να συντελεσθή η παράδοσις και συγχώνευσις του Ταμείου τούτου εις το τοιούτον του Νομού Λασηθίου, μεθ’ ο εντάσσονται και ως υπεράριθμοι εισέτι εις το Ταμείον Εφέδρων Πολεμιστών Νομού Λασηθίου». Το πρώτον εδάφιον της παρ. 3 αντικατεστάθη ως άνω δια του Νόμ. 1868/1951. Οι ίδιοι υπάλληλοι δύνανται να τοποθετώνται δια κοινής αποφάσεως του Υπουργού παρά τω Προέδρω της Κυβερνήσεως και του αρμοδίου Υπουργού με τους κατεχομένους υπ’ αυτών βαθμούς και ως υπεράριθμοι εισέτι εις εν Σητεία εδρεύοντα Νομικά Πρόσωπα Δημοσίου η Ιδιωτικού Δικαίου. 4.(Κατηργήθη δια του άρθρ. 14 Ν.Δ. 3194/1955, κατωτ. αριθ. 9). Άρθρ.9.-1.Δια Β.Δ/τος εκδιδομένου προτάσει του Υπουργού Γεωργίας μετά σύμφωνον εισήγησιν του Γενικού Διοικητού Κρήτης κανονισθήσονται αι λεπτομέρειαι εκτελέσεως του παρόντος Νόμου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα τη επαναλήψει των εργασιών αυτής. (Μετά την σελ. 326,28) Σελ. 326,29 ΜΓ-55 Εφεδρικά Ταμεία Κρήτης 17.Γ.η.8 17.Γ.η.8 Εφεδρικά Ταμεία Κρήτης 